Mott

voksmøll, Galleriinae
 Pyralinae
 Phycitinae
 Chrysauginae
 Epipaschiinae

Mott (Pyralidae) er en artsrik familie av sommerfugler. De har også vært kjent som halvmøll og pyralider på norsk. Navnet mott blir på noen dialekter brukt om møll generelt. Inntil nylig var det vanlig også å regne familien gressmøll (Crambidae) til denne familien, men den blir nå vanligvis skilt ut som en egen familie, hovedsakelig på grunnlag av hørselsorganenes bygning. De fleste av mottene er små til middelsstore, grå eller brunlige sommerfugler, men det finnes også ganske store og fargerike arter.

Utseende 
Små til store møll (vingespenn 10 – 150 mm, de fleste under 60 mm), ofte bleke eller grålige på farge, men noen mer fargerike. Kroppen er slank til ganske kraftig, hodet forholdsvis lite med runde, utstående fasettøyne. Labialpalpene er vanligvis forholdsvis lange, antennene middels lange og trådformede. Sugesnabelen er vanligvis velutviklet, kledt med skjell ved roten. Forvingene er avrundet trekantede, ofte nokså smale, bakvingene brede og avrundede, og bæres ofte sammenfoldet når sommerfuglen hviler. Beina er forholdsvis lange og slanke. Larvene er vanligvis tykke og sylindriske, med korte bein og sparsomme, korte hår, som oftest hvite.

Levevis 
Mottenes larver kan finnes i mange ulike miljøer. Voksmøll (Galleriinae) lever i bikuber og vepsebol der larvene spiser av bolene eller vokskakene. Mange arter spiser tørre plantedeler, for eksempel frø, og kan gjøre stor skade i korn, nøtter, mel eller lignende. Disse har gjerne blitt transportert over hele Jorden med handel, men kan gjerne bare greie seg innendørs i Nord-Europa. Melmøll (Ephestia kuehniella), kakaomøll (Ephestia elutella), Pyralis farinella og Plodia interpunctella er særlig brysomme. Noen arter i slekten Laetilia (Phycitinae) er rovdyr som lever av skjoldlus (Coccoidea), og noen medlemmer av Chrysauginae lever i maurtuer. Tre søramerikanske slekter i Chrysauginae er knyttet til dovendyr. De voksne møllene lever i dovendyrenes lurvete pels, og larvene utvikler seg i gjødselen de legger fra seg på bakken. Noen arter i Phycitinae har blitt brukt i biologisk kontroll av kaktus, særlig kjent er Cactoblastis cactorum som ble innført fra Amerika til Australia og der effektivt kontrollerte fikenkaktus (Opuntia sp.) som hadde tatt over store områder.
De fleste mott-artene har larver som lever på eller i levende planter.

Systematisk inndeling / norske arter 

 Ordenen sommerfugler, Lepidoptera Linnaeus, 1758
 Gruppen Glossata – Homoneura
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen Obtectomera
 Overfamilien Pyraloidea
 Familien Mott, Pyralidae
 Underfamilien voksmøll, Galleriinae
 humlebolvoksmott, Aphomia sociella (Linnaeus, 1758)
 Aphomia zelleri Joannis, 1932
 Achroia grisella (Fabricius, 1794)
 voksmøll, Galleria mellonella (Linnaeus, 1758)
 Underfamilien Pyralinae – ca. 900 arter
 Synaphe punctalis (Fabricius, 1775)
 Slekten Pyralis Linnaeus, 1758 – to arter i Norge
 forrådshalmmott, Pyralis farinalis Linnaeus, 1758
 Aglossa pinguinalis (Linnaeus, 1758)
 Hypsopygia costalis (Fabricius, 1775)
 Orthopygia glaucinalis (Linnaeus, 1758)
 Underfamilien Phycitinae – ca. 4000 arter
 Cryptoblabes bistriga (Haworth, 1811)
 Salebriopsis albicilla (Herrich-Schäffer, 1849)
 Elegia similella (Zincken, 1818)
 Slekten Ortholepis Ragonot, 1887 – to arter i Norge
 Pyla fusca (Haworth, 1811)
 Slekten Catastia Hübner, 1825 – to arter i Norge
 Polopeustis altensis (Wocke, 1862)
 Sciota hostilis (Stephens, 1834)
 Selagia spadicella (Hübner, 1796)
 Pima boisduvaliella (Guenée, 1845)
 Slekten Oncocera Stephens, 1829 – to arter i Norge
 Slekten Pempelia Hübner, 1825 – to arter i Norge
 Slekten Dioryctria Zeller, 1846  – fire arter i Norge
 furukonglemøll, Dioryctria simplicella Heinemann, 1863
 grankonglesmalmott, Dioryctria abietella (Denis & Schiffermüller, 1775) 
 Phycita roborella (Denis & Schiffermüller, 1775)
 Hypochalcia ahenella (Denis & Schiffermüller, 1775)
 Slekten Conobathra Meyrick, 1886  – to arter i Norge
 Slekten Trachycera Ragonot, 1893 – to arter i Norge
 Slekten Acrobasis Zeller, 1839  – to arter i Norge
 Apomyelois bistriatella (Hulst, 1887)
 Episcythrastis tetricella (Denis & Schiffermüller, 1775)
 Myelois circumvoluta (Fourcroy, 1785)
 stikkelsbærpyralide, Zophodia grossulariella (Hübner, 1809)
 Assara terebrella (Zincken, 1818) 
 Slekten Euzophera Zeller, 1867 – to arter i Norge
 Nyctegretis lineana (Scopoli, 1786)
 Ancylosis cinnamomella (Duponchel, 1836)
 Slekten Homoeosoma Curtis, 1833 – to arter i Norge
 Slekten Phycitodes Hampson, 1917 – fire arter i Norge
 Slekten Vitula Ragonot, 1887 – to arter i Norge
 tørrfruktmøll, Plodia interpunctella (Hübner, 1813)
 melsmalmott, Ephestia kuehniella Zeller, 1879
 Ephestia mistralella (Millière, 1874)
 kakaomøll, Ephestia elutella (Hübner, 1796)
 daddelmøll, Cadra cautella (Walker, 1863)
 Anerastia lotella (Hübner, 1813)
 Underfamilien Chrysauginae – ikke i Norge
 Underfamilien Epipaschiinae – ikke i Norge

Kilder 
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.

Nettsiden Norges sommerfugler:

Eksterne lenker 
 

Sommerfugler
Sommerfugler formelt beskrevet i 1802
Dyr formelt beskrevet av Pierre André Latreille